ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 29 septembrie 2022**

Şedinţa începe la orele 1200.

Se intonează Imnul de Stat.

Convocarea şedinţei a fost făcută prin Dispoziţia primarului nr. 422/2022.

Sunt prezenţi domnul Berențan Corneliu - viceprimar şi doamna director executiv Crăciunescu Diana – pentru secretar general al municipiului.

Au fost invitați şi participă la şedinţă: Florescu Iuliana, Erhan – Vicol Maria Daniela, Niță Luminița, Melen Daniel, Erhan Andrei și Latiș Mihai.

Şedinţa este deschisă de domnul consilier local Berențan Corneliu - Petru, preşedinte de şedinţă, care dă cuvântul d-nei director executiv Crăciunescu Diana – pentru secretar general al municipiului pentru a informa asupra prezenței consilierilor locali la ședință. D-na. director executiv Crăciunescu Diana – pentru secretar general al municipiului informează plenul că sunt prezenți 16 consilieri locali; lipsesc motivat domnii consilieri locali: Cîrmaci Nicolai, Giosan Cosmin și Sologiuc Teodor, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului viceprimar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 16.09.2022.

 2.Proiect de hotărâre numărul 98/09.09.2022 privind aprobarea rectificării bugetului local, majorării fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2022, aprobarea majorării bugetului şi virărilor de credite bugetare a bugetului instituţiilor publice şi activităţilor finanţate integral sau parţial din venituri proprii pe anul 2022, precum si aprobarea bugetului fondurilor externe nerambursabil pe anul 2022.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică.

 3.Proiect de hotărâre numărul 99/09.09.2022 privind aprobarea Acordului de colaborare, între municipiul Câmpulung Moldovenesc și Asociația Județeană a Vânătorilor și Pescarilor Sportivi Suceava, gestionarul Fondului Cinegetic numărul 21 Rarău.

 Inițiator: Primarul municipiului.

Aviz comisii: Comisia juridică.

Raport de specialitate: Direcția tehnică și urbanism și Compartiment juridic.

 4.Proiect de hotărâre numărul 100/09.09.2022 privind aprobarea Acordului de colaborare, între municipiul Câmpulung Moldovenesc și Direcția Silvică Suceava – Ocolul Silvic Crucea, gestionarul Fondului Cinegetic numărul 5 Chiril.

Inițiator: Primarul municipiului.

Aviz comisii: Comisia juridică.

Raport de specialitate: Direcția tehnică și urbanism și Compartiment juridic.

5.Proiect de hotărâre numărul 101/09.09.2022 privind aprobarea Acordului de colaborare, între municipiul Câmpulung Moldovenesc și Direcția Silvică Suceava – Ocolul Silvic Breaza, gestionarul Fondului Cinegetic numărul 17 Botuș.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția tehnică și urbanism și Compartiment juridic.

 6.Proiect de hotărâre numărul 102/09.09.2022 pentru aprobarea Documentației de avizare a lucrărilor de intervenții (D.A.L.I.) și a indicatorilor tehnico-economici ai obiectivului de investiții “Reabilitare și modernizare infrastructură rutieră în municipiul Câmpulung Moldovenesc, județul Suceava”.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

7.Adresa Arhiepiscopiei Sucevei și Rădăuților – Protopopiatul Câmpulung Moldovenesc nr. 626/2022, înregistrată la nr. 30006/21.09.2022, însoțită de punctul de vedere al Direcției tehnice și urbanism, înregistrat la nr. 30172/22.09.2022.

 8.Situație lunară privind activitățile realizate de persoanele beneficiare de ajutor social, conform planului de acțiuni în luna august 2022, înregistrată la nr. 27325 din 31.08.2022.

 9.Diverse.

 Domnul preşedinte consultă plenul dacă sunt propuneri pentru suplimentarea ordinii de zi.

 Domnul viceprimar solicită suplimentarea ordinii de zi cu două proiecte de hotărâre care au caracter de urgență:

 1.Proiect de hotărâre numărul 104/26.09.2022**privind aprobarea rezultatului final al concursului de proiecte de management organizat pentru ocuparea postului vacant de manager al Bibliotecii Municipale Câmpulung Moldovenesc și a măsurilor organizatorice ulterioare acestuia.**

 Inițiator: Viceprimarul municipiului.

 Aviz comisii: Comisia învățământ.

 Raport de specialitate: Direcția administrație publică și Compartiment juridic.

 2.Proiect de hotărâre numărul 105/26.09.2022 privind desemnarea reprezentanților Consiliului Local al municipiului Câmpulung Moldovenesc în consiliile de administrație ale unităților de invățământ preuniversitar din municipiul Câmpulung Moldovenesc.

 Inițiator: Viceprimarul municipiului.

 Aviz comisii: Comisia învățământ.

 Raport de specialitate: Direcția administrație publică și Compartiment juridic.

 Se supune la vot suplimentarea ordinii de zi. Se votează cu 16 voturi ,,pentru”.

 Se supune la vot ordinea de zi pe ansamblu. Se votează cu 16 voturi ,,pentru”.

 Dna. director executiv Crăciunescu Diana – pentru secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Nu sunt.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 16.09.2022).**

Nu sunt obiecţii.

Se supune la vot. Se votează cu 16 voturi „pentru”.

**Se trece la punctul 2 de pe ordinea de zi (Proiect de hotărâre numărul 98/09.09.2022 privind aprobarea rectificării bugetului local, majorării fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2022, aprobarea majorării bugetului şi virărilor de credite bugetare a bugetului instituţiilor publice şi activităţilor finanţate integral sau parţial din venituri proprii pe anul 2022, precum si aprobarea bugetului fondurilor externe nerambursabil pe anul 2022).**

Dna. director executiv Crăciunescu Diana – pentru secretar general al municipiului – informează Consiliul local că este depus un amendament din partea inițiatorului, înregistrat în data de 28.09.2022. Invită pe dl. viceprimar să prezinte amendamentul.

Dl. viceprimar – dă citire amendamentului.

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot amendamentul inițiatorului. Se votează cu 16 voturi „pentru”.

Se supune la vot proiectul de hotărâre cu amendamentul inițiatorului. Se votează cu 16 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 99/09.09.2022 privind aprobarea Acordului de colaborare, între municipiul Câmpulung Moldovenesc și Asociația Județeană a Vânătorilor și Pescarilor Sportivi Suceava, gestionarul Fondului Cinegetic numărul 21 Rarău).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții:

Dl. consilier local Varvaroi – nu este trecut în proiectul de hotărâre perioada acordului de colaborare.

Dl. președinte de ședință – dă cuvântul d-lui inginer Zdrob pentru lămuriri.

Dl. inginer Zdrob – nu am trecut în proiect perioada, deoarece am lăsat la latitudinea dvs. Cei de la Asociație își doresc o perioadă cât mai lungă.

Dl. consilier local Varvaroi – până la momentul acesta a fost plătită vreo despăgubire din partea AJPSV vis-a-vis de daunele produse proprietarilor de teren care sunt cuprinși în fondul de vânătoare?

Dl. inginer Zdrob – despăgubirile nu le achită Asociația de Vânătoare. Despăgubirile se achită direct de către Ministerul Mediului.

Dl. președinte de ședință – trebuie propusă o perioadă.

Dl. consilier local Moroșan – care a fost perioada precedentă?

Dl. inginer Zdrob – nu este perioadă precedentă, deoarece actul normativ este la nivelul anului 2022.

Dl. consilier local Boicu Bogdan – noi putem face propuneri, dar nu avem niciun fundament.

Dl. consilier local Robciuc – benefic ar fi până la încheierea mandatului nostru.

Dl. consilier local Boicu Bogdan – să ne spună dl. inginer Zdrob care ar fi varianta cea mai avantajoasă.

Dl. inginer Zdrob – acest act normativ prevede ca Asociația să aibă o bază legală ca să poată intra pe teren pentru a vâna.

Dl. consilier local Varvaroi – când încheiem un astfel de acord de colaborare, trebuie ca și municipiul Câmpulung Moldovenesc să aibă niște drepturi. Acest acord trebuie mai serios întocmit și explicit.

Dl. inginer Zdrob – acordul de colaborare este făcut în baza anexei din Ordinul Ministrului.

Dl. consilier local Maftean – propun un an de zile pentru a putea echilibra situația cu despăgubirile.

Dl. inginer Zdrob – despăgubirile nu au legătură cu Asociația de Vânătoare.

Dl. președinte de ședință – dl. inginer aveți vreo propunere, ați discutat cu cei de la Asociație?

Dl. inginer Zdrob – ei își doresc o perioadă cât mai lungă, din punctul meu de vedere cred că perioada cea mai rezonabilă ar fi până la sfârșitul mandatului.

Dl. consilier local Boicu Alin – m-am uitat peste proiect și nu am văzut nicio obligație din partea Asociației. Având în vedere că nu este menționat că ei vor prezenta un raport periodic, cred că este suficient 2 ani de zile.

Dl. președinte de ședință – supun la vot propunerea d-lui consilier local Robciuc, adică până la încheierea mandatului.

Se votează cu 16 voturi ,,pentru”.

Se supune la vot proiectul de hotărâre. Se votează cu 16 voturi „pentru”.

Hotărârea a fost adoptată.

 **Se trece la punctul 4 de pe ordinea de zi (Proiect de hotărâre numărul 100/09.09.2022 privind aprobarea Acordului de colaborare, între municipiul Câmpulung Moldovenesc și Direcția Silvică Suceava – Ocolul Silvic Crucea, gestionarul Fondului Cinegetic numărul 5 Chiril).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Dl. consilier local Moroșan – fiind vorba de un act similar, mergem pe același termen.

Se supune la vot propunerea d-lui consilier local Moroșan. Se votează cu 16 voturi „pentru”.

Se supune la vot proiectul de hotărâre. Se votează cu 16 voturi „pentru”.

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 101/09.09.2022 privind aprobarea Acordului de colaborare, între municipiul Câmpulung Moldovenesc și Direcția Silvică Suceava – Ocolul Silvic Breaza, gestionarul Fondului Cinegetic numărul 17 Botuș).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Dl. consilier local Moroșan – aceași perioadă, poate între timp m-ai apar alte modificări și în beneficiul municipiului.

Se supune la vot propunerea d-lui consilier local Moroșan. Se votează cu 16 voturi „pentru”.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 102/09.09.2022 pentru aprobarea Documentației de avizare a lucrărilor de intervenții (D.A.L.I.) și a indicatorilor tehnico-economici ai obiectivului de investiții “Reabilitare și modernizare infrastructură rutieră în municipiul Câmpulung Moldovenesc, județul Suceava”).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

Se trece la discutarea proiectelor de hotărâre introduse suplimentar pe ordinea de zi:

 **1.Proiect de hotărâre numărul 104/26.09.2022 privind aprobarea rezultatului final al concursului de proiecte de management organizat pentru ocuparea postului vacant de manager al Bibliotecii Municipale Câmpulung Moldovenesc și a măsurilor organizatorice ulterioare acestuia.**

 Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

 **2.Proiect de hotărâre numărul 105/26.09.2022 privind desemnarea reprezentanților Consiliului Local al municipiului Câmpulung Moldovenesc în consiliile de administrație ale unităților de invățământ preuniversitar din municipiul Câmpulung Moldovenesc.**

 Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Discuții/propuneri:

Dl. consilier local Varvaroi – înainte de a trece la vot, întreb dacă este lămurită situația conflictului de interese referitor la membrii în Consiliul de Adminiustrație și funcția de consilier?

Dl. președinte de ședință – procedăm la fel ca anul trecut.

Dl. consilier local Varvaroi – peste puțin timp avem de votat bugetul și s-ar putea ca o parte din consilieri să nu poată vota.

Dl. consilier local Paziuc – ar fi util un punct de vedere din partea compartimentului juridic din cadrul primăriei.

Dl. președinte de ședință – d-na. secretar general ceruse lămuriri de la ANI, dar nu a primit un răspuns clar.

Dl. consilier local Paziuc – ce fac alte primării din zona? Majoritatea consilierilor din Consiliul de Administrație nu sunt remunerați, e o muncă voluntară și e cam nasol să fii găsit în incompatibilitate. Ne trebuie un punct de vedere foarte clar.

Dl. președinte de ședință – nu ne-au lămurit clar cei de la ANI, dacă eram în incompatibilitate ne respingea prefectura.

Dl. consilier local Boicu Alin – îmi aduc aminte că d-na secretar avea o adresă de la ANI care era greu interpretabilă. De la Asociația Municipiilor știu că scria că se poate face parte din Consiliul de Administrație atâta timp cât nu sunt remunerați.

Dl. consilier local Paziuc – ANI este literă de lege.

 Dl. președinte de ședință – în urma discuțiilor cu dvs. propun următorii consilieri locali în consiliile administrație:

1.Colegiul Național ,,Dragoș -Vodă”

- BOICU BOGDAN - NICOLAE

- VARVAROI VASILE

2.Colegiul Silvic ,,Bucovina”

- BERENȚAN CORNELIU - PETRU

- GIOSAN COSMIN

- CÎRMACI NICOLAI

3.Liceul Tehnologic nr. 1

- BERENȚAN CORNELIU - PETRU

- MAFTEAN GHEORGHE

- SOLOGIUC GHEORGHE

4.Școala Gimnazială ,,Bogdan-Vodă”

- PAZIUC LUCIAN - CONSTANTIN

- ALVIRESCU IOANA - TATIANA

- MACOVEI VIRGIL

5.Școala Gimnazială ,,Teodor V. Ștefanelli”

- BOICU OVIDIU - ALIN

- MUNTEANU MIRCEA - TRAIAN

- FLUTUR FLORICA

6.Școala Gimnazială ,,George Voevidca”

- LIȚU NICOLAE

- MACOVEI VIRGIL

- COCUȚA – PITICARI CRISTINA

7.Clubul Copiilor și Elevilor

MOROȘAN NICOLAI

Nu sunt alte propuneri.

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

Dl. președinte de ședință – în urma numărării voturilor avem 16 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Adresa Arhiepiscopiei Sucevei și Rădăuților – Protopopiatul Câmpulung Moldovenesc nr. 626/2022, înregistrată la nr. 30006/21.09.2022, însoțită de punctul de vedere al Direcției tehnice și urbanism, înregistrat la nr. 30172/22.09.2022).**

Discuții:

Dl. președinte de ședință – dă cuvântul d-nei Niță pentru detalii suplimentare.

D-na Niță-șef serviciu Patrimoniu – Arhiepiscopia dorește o suprafață de teren pentru construirea unei cantini sociale pentru comunitate.

Dl. consilier local Erhan – cantina socială este binevenită pentru comunitate, dar trebuie să respecte legea. Ei deja au făcut construcția și nu au respectat prevederile legale.

Dl. consilier local Moroșan – trebuie de verificat care este situația și de adus totul la legalitate.

D-na. Niță-șef serviciu Patrimoniu – din punct de vedere legal, noi putem da terenul

Dl. consilier local Boicu Alin – din câte înțeleg clădirea este deja construită.

D-na Niță-șef serviciu Patrimoniu – nu am fost în teren, deoarece am fost în concediu.

Dl. președinte de ședință – vom trimite disciplina în construcție la fața locului pentru verificări.

Dl. consilier local Varvaroi – trebuie să ne aducem aminte că Arhiepiscopia Sucevei a sprijinit primăria și comunitatea cu o suprafață de teren la piață. Cu siguranță se va putea întocmi un proiect de hotărâre, deoarece se vor rezolva toate aceste aspecte și se va respecta legea construcției.

Dl. președinte de ședință - trebuie să ne însușim punctul de vedere al Direcției tehnice privind cedarea terenului.

Se supune la vot. Se votează cu 16 voturi ,,pentru”. Punctul de vedere a fost însușit.

**Se trece la punctul 8 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna august 2022, înregistrată la nr. 27325 din 31.08.2022).**

Nu sunt discuții.

**Se trece la punctul 9 de pe ordinea de zi (Diverse).**

Discuții:

D-na. consilier local Flutur – avem o solicitare din partea părinților de a împrejmui locul de joacă de la Cămin.

Dl. președinte de ședință – știm despre ce este vorba, după ce o să primim locul de joacă care va fi montat lângă CNIPT o să ne ocupăm și de locul de joacă de la Cămin.

Dl. consilier local Maftean – cei de la gaz decupează drumul, trebuie de impus să asfalteze acele săpături.

Dl. președinte de ședință – dl. inginer Latiș va discuta cu cei de la gaz.

Dl. consilier local Robciuc – să se ia măsuri, Câmpulungul este brăzdat peste tot. Doresc pentru ședința următoare de la compartimentul disciplina în construcții un raport referitor la rezolvarea acestei probleme.

Dl. consilier local Iftime – constat că la pubelele din Cartierul Bodea vin diverși cetățeni și descarcă gunoiul. Ar trebui cineva să monitorizate acele camere de supraveghere.

Dl. președinte de ședință – am dat amenzi la Stadion.

Dl. consilier local Maftean – este postat pe rețelele de socializare că se fac verificări legat de contractele cu Fritehnic.

Dl. președinte de ședință – da, se fac verificări.

Dl. consilier local Moroșan – există bază de date, nu este tocmai normal să lăsăm contractele în cutia poștală.

Dl. consilier local Macovei – copiii au ieșit prin ploaie și au făcut curățenie, iar în câteva zile mizeria este la loc. Trebuie făcute verificări și cei care sunt prinși să fie amendați.

Dl. consilier local Iftime – este o problemă la Clubul Sportiv, avem tot ce ne trebuie dar nu se fac pașii necesari pentru crearea unor secții. Sunt destui oameni competenți pentru a promova sportul.

Dl. președinte de ședință – d-na director de la Club este plecată la Federație pentru a rezolva aceste aspecte.

Dl. consilier local Iftime – treaba trebuia începută de ceva timp.

Dl. consilier local Macovei – am discutat cu d-na director și am înțeles că a început procedurile.

Dl. consilier local Paziuc – este nevoie de toaletarea arborilor de la Spitalul de Psihiatrie.

Dl. inginer Zdrob – așteptăm acordul de la Mediu și după demarăm procedura.

Dl. consilier local Varvaroi – la ședința următoare să ne fie prezentată o situație a locurilor de cazare la persoanele fizice. Știu că este un Ordin al Ministrului care prevede anumite proceduri de respectat. La nivelul Câmpulungului situația este puțin scăpată de sub control. Primăria are obligația de a proteja investitorii, din punct de vedere economic lucrurile să fie corecte.

Dl. consilier local Moroșan – referitor la verificarea contractelor cu Fritehnic, există o bază de date, nu este normal să lăsăm contractele în cutia poștală.

Dl. președinte ședință – deocamdată facem verificări doar la cei care nu au contract.

Dl. consilier local Paziuc – din nou problema cu câinii vagabonzi.

Dl. președinte de ședință – cunoaștem problema și încercăm zilnic cu dl. medic veterinar Vlad Ungureanu să ținem sub control această activitate.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1305.

|  |  |  |
| --- | --- | --- |
| **PREŞEDINTE DE ŞEDINŢĂ,****Berențan Corneliu - Petru** |  |  **p. SECRETAR GENERAL,** **Director executiv** **Crăciunescu Diana Mihaela****Întocmit,**Ropcean Luminița Georgeta |